খালেদা জিয়া এখনো গণতন্ত্রের জন্য হুমকিস্বরূপ এবং বিপজ্জনক : তথ্যমন্ত্রী - BANGLA-NEWS24
৯:৪৩ পূর্বাহ্ণ - বৃহস্পতিবার, ২১ ফেব্রুয়ারি , ২০১৯
Home / রাজনীতি / অন্যান্য দলের খবর / খালেদা জিয়া এখনো গণতন্ত্রের জন্য হুমকিস্বরূপ এবং বিপজ্জনক : তথ্যমন্ত্রী
জানুয়ারি ৭, ২০১৭	অন্যান্য দলের খবর, জরুরী সংবাদ, রাজধানীর খবর Leave a comment 22 Views
ঢাকা, ০৭ জানুয়ারী ২০১৭ইং (বাংলা-নিউজ টুয়েন্টিফোর ডটকম): আজ শনিবার সকালে রাজধানীর গুলিস্তান শহীদ কর্ণেল তাহের মিলনায়তনে ঢাকা মহানগর জাসদ ও ঢাকার পার্শ্ববর্তী জেলাগুলোর নেতৃবন্দের এক যৌথ প্রতিনিধি সভায় প্রধান অতিথির বক্তৃতায় জাসদের সভাপতি ও তথ্যমন্ত্রী হাসানুল হক ইনু বলেছেন, খালেদা জিয়া এখনো গণতন্ত্রের জন্য হুমকিস্বরূপ এবং বিপজ্জনক।
তিনি বলেন, সম্প্রতি নির্বাচন ও গণতন্ত্র নিয়ে খালেদা জিয়া বিভন্ন কথা বলছেন, সেটা শুনে বিভ্রান্ত হওয়া যাবে না। কারণ খালেদা জিয়ার উদ্দেশ্য নির্বাচন বা গণতন্ত্র নয়,সাংবিধানিক প্রক্রিয়া বাতিল করে অস্বাভাবিক সরকার গঠন করা, কোনঠাসা হওয়া জঙ্গি-জামাত-যুদ্ধাপরাধীদের পুনর্বাসন করে রাজনীতির মাঠে ফিরিয়ে আনা।
জাসদ সভাপতি বলেন, খালেদা জিয়া পাকিস্তান-আফগানিস্তানের জঙ্গিদের সাথে গাঁটছড়া বাঁধতে চায়। তিনি বলেন,‘খালেদা জিয়া এখনো বদলায়নি-শুধরায়নি, মানুষ পোড়ানোসহ অতীত অপকর্মের জন্য তওবা করেননি, জনগণের কাছে মাফ চায়নি। এ জন্য খালেদা জিয়া এখনো গণতন্ত্রের জন্য হুমকিস্বরূপ এবং বিপজ্জনক।’
আগামী ২৫ ফেব্রুয়ারি সোহরাওয়ার্দী উদ্যানে জাসদের মহাসমাবেশ সফল করার লক্ষ্যে এ যৌথ প্রতিনিধি সভার আয়োজন করা হয়। ঢাকা মহানগর জাসদের সমন্বয়ক মীর হোসাইন আখতারের সভাপতিত্বে অনুষ্ঠিত এ প্রতিনিধি সভায় দলের সাধারণ সম্পাদক শিরীন আখতার এমপি, কার্যকরী সভাপতি এডভোকেট রবিউল আলম,সহ-সভাপতি ইকবাল হোসেন খান প্রমুখ বক্তৃতা করেন।
Previous নতুন প্রজন্মকে মুক্তিযুদ্ধের সঠিক ইতিহাস জানাতে হবে : শিল্পমন্ত্রী
Next স্বৈরশাসন এবং জঙ্গিবাদের উত্থান আমাদের উন্নয়ন ও অগ্রযাত্রাকে বাধাগ্রস্ত করেছে : রাষ্ট্রপতি